विदू.- इक होर गल्ल भी मिगी बड़ी चुब्बी ही जे अपनी नौकरेआनी पासै शारा करियै ते मुंहा पर टल्ला रक्खियै ओ साढ़े पर व्यंग पूर्ण तरीके कन्ने हस्सी बी ही। इस करी में ब्राह्मण होइयै, तुन्दे पैर छुइयै अर्ज करना जे बेसवा कन्ने ऐ मेल-मलाप छोड़ी देओ। बेसवा इयां गै दुक्ख दिन्दी ऐ जियां जोड़े दे तले चा निकले दा कोका। जिस थार हाथी, कायस्थ (बणिया), मंगते, बावे, ठग, गधे ते कंजर लोक होन उत्थें भलें दी कुन आखै, बुरे लोक बी जाने कोला संकोच करदे न।